Kiitos, että teit minulle kahvin. - Toki.
Tämä on aika oikukas, mutta olen hulluna siihen.
Se on huippu.
Se näyttäisi oleva tärkeää. Kaiken on oltava -
täydellistä.
Kiitos.
Käytetäänkö keittiötä? Se näyttää koskemattomalta.
Tietenkin. Kokkasin täällä eilen illalla.
Se on...
Tiedän. Se on aika siisti, koska siivoan sen hyvin.
En ole varma, arvostaako vaimoni sitä, jos olen täysin rehellinen.
Kun kaikki ovat jo nukkumassa, minä kierrän talossa,
putsaan kynttilät, panen valot oikealle asetukselle -
ja varmistan, että on siistiä. Inhoan sitä, jos aamulla -
kaikkialla on kuppeja, lautasia ja kulhoja.
Se uuvuttaa.
Uuvuttaa käydä läpi jokainen kynttilä,
putsata se ja leikata sydän. Se käy voimille.
Leikkaatko kynttilän sydämet? - Kyllä, ja puhdistan lasin.
Minua ärsyttää nähdä noki kynttilän lasin sisäpuolella.
Tiedän, outoa.
Hän vain on niin täydellinen.
Näetkö? Sitä ei arvosteta.
Niin se vain on.
Kylläpäs. Sinua arvostetaan. - Niinkö?
Kyllä. - Selvä.
En usko tuohon hetkeäkään. Hän kuulostaa niin sarkastiselta.
Katso. Hän suoristaa tuolit.
Tiedän. Se on...
Kulta, mihin tämä menee? Muistatko?
Kyllä.
Niin varmasti.
Pahoittelen kuppia.
Minä menen. - Onko päiväsi kiireinen? Minne menet?
Töihin.
Töihinkö?
Menen muotitehtaalle, muksut.
Minne oikeasti? - Kasvohoitoon.
Sitä minäkin.
KESÄKUU 1998 BUENOS AIRES, ARGENTIINA
ANTAA PALAA ARGENTIINA
Kunpa olisi olemassa pilleri, jolla voisi pyyhkiä tietyt -
muistot.
Punainen kortti David Beckhamille.
Ei!
Argentiina menee jatkoon ja Englanti on ulkona.
Michael Owen on tuskissaan. Paul Ince vuodattaa kyyneleitä.
Säälin heitä kaikkia.
Tein typerän virheen.
Katso. Hän ei näe, minne potkii.
Mutta silti potkaisee jotakuta. - Kyllä.
Se ei ollut punaisen kortin arvoinen.
Se muutti elämäni.
Ilman Beckhamin punaista korttia olisimme voineet voittaa.
Kenties. Beckham katuu vielä tätä. Hänen on opittava elämään sen kanssa.
ARGENTIINA, 1988 - 2002
Ansaitsiko hän punaisen kortin?
Ehdottomasti ei. Todellakaan.
Kosketus oli vähäinen. On selvää, että näyttelin.
Kaaduin kuin Beckham olisi potkaissut kovaakin.
Haluan sinut seuraavaan elokuvaani.
Argentiinan pelaajat ilkkuivat Englannin pelaajille ja näiden perheille.
Englannin pelaajien World Cup -unelma on palasina.
Oloni oli haavoittuvainen ja yksinäinen.
Englannin jalkapallomaajoukkue saapui kotiin eilisen tappion jälkeen.
HEATHROW'N LENTOASEMA LONTOO
No niin, kaverit.
David!
Ja kun kävelin,
paikalla oli yksi kamala paparazzi,
joka kulki vierelläni. "Miltä tuntuu pettää maasi? Olet häpeäpilkku."
David, pelaatko enää koskaan maasi riveissä?
Tapasin äidin ja isän yksityisessä tilassa.
Lähdetkö piiloon, David?
David oli suunniltaan. Hän kaatui suoraan syliini.
DAVIDIN ISÄ
"Olen pettänyt kaikki." Sanoin: "Et ole. Et ole pettänyt ketään."
Käskin hänen piristyä.
Sanoin äidille ja isälle, että minulla on jotain kerrottavaa.
"Victoria on raskaana."
Ja ensimmäinen asia, joka tuli ulos isäni suusta...
"Ette olisi voineet valita huonompaa hetkeä."
Beckham lähtee Englannista New Yorkiin -
tapaamaan tyttöystäväänsä Victoria Adamsia.
TÄNÄÄN KELLO 20.00 LOPPUUNMYYTY!
Näen Davidin huomenna. Viime kerrasta on kaksi kuukautta.
En muista, millaista häntä on halailla.
Tällaista!
Ja minä menen...
"Anna tulla, beibi!"
Muistan, etten ymmärtänyt, miten vakava tilanne oli.
DAVIDIN VAIMO
Koska en ole koskaan ollut kiinnostunut jalkapallosta.
Tykkään katsoa Davidin peliä, mutta se johtuu hänestä.
Hän voisi maalata seinää, ja katsoisin sitä mielelläni.
Tiedätkö, mitä tarkoitan? Halusin tukea häntä.
Ovatko kaikki pukeissa?
Heippa, David.
Miten menee?
Hyvin. Entä sinulla?
Hyvin. Kiva, että tulit taas Spice-leiriin.
Olen iloinen, että olette täällä yhdessä.
Katsotaanpa näitä. - Selvä.
En pidä siitä. Olen vähän yrmynä.
Kun David tuli luokseni Amerikassa, hän tunsi pettäneensä itsensä,
joukkuetoverinsa, maansa, faninsa ja minut.
Hän tunsi pettäneensä kaikki.
Mutta kun hän oli Spice Girlsin kanssa, hän oli turvassa.
Olimme eristyksissä ihmisistä. Pystyimme suojelemaan häntä.
Ajattelin, että Amerikassa olin turvassa.
Olimme juuri saamassa ensimmäisen lapsemme.
Ajattelin, että kaikki hoituu kyllä. Että ihmiset unohtavat parissa päivässä.
Tänä aamuna englantilaiset matkasivat töihin surullisina ja järkyttyneinä.
He olivat todella pettyneitä yhteen mieheen.
Beckham käyttäytyi sopimattomasti. - Se punainen kortti oli häpeällinen.
Sääli hänen uraansa. - Anteeksiantamatonta.
Olen harmissani. Olen varma, että koko maa on.
Tarvitsimme tätä.
Yhdelle fanille tämä oli liikaa.
Hän heitti televisionsa ulos kolmannen kerroksen ikkunasta ottelun jälkeen.
Monet kertovat olevansa harmissaan. Useimmat syyttävät David Beckhamia.
Kyllä.
Kumpikaan meistä ei kunnolla tajunnut, mitä Britanniassa tapahtui.
Onko häntä nähty?
Ymmärtääksemme Beckham lentää takaisin Englantiin iltapäivällä.
"Lapsellinen. Kiukutteleva. Häpeällinen. Typerä."
Näitä sanoja toimittajat käyttivät kuvatessaan David Beckhamia.
BECKHAM ON IDIOOTTI
David palasi kotiin ennen minua, koska kiertueeni jatkui.
Hän lähti suojastamme -
ja päätyi keskelle täyttä verilöylyä.
David!
Täällä! - David! Täällä!
En ole koskaan puhunut asiasta, koska en ole pystynyt siihen.
Minun on vaikea puhua kokemastani, koska se oli todella äärimmäistä.
Olemme kaikki pettyneitä ja puhumme siitä vielä vuosia.
Hän petti joukkuetoverinsa ja koko maan.
Koko maa vihasi minua.
Vihasi minua.
Jopa pääministeri antoi tuomionsa.
Kun David Beckham oli poistettu kentältä, joukkue pysyi yhdessä ja kokosi itsensä.
Se oli poikkeuksellinen saavutus.
Jos asiat olisivat toisin, meitä ei olisi voitu pysäyttää.
HULLUUDEN HETKI
Eikä Glenn Hoddle suojellut Davidia.
Hänen on opittava, ettei näihin temppuihin ole varaa.
Meitä kaikkia on rangaistu.
Ja vanhako David oli? 23-vuotias?
Sen ikäinen on vielä lapsi. Ja Glenn Hoddle oli mies, ja mies...
En sanoisi häntä mieheksi. Hän oli vanhempi henkilö.
VIELÄKÖ POTUTTAA? PÄÄSTÄ HÖYRYJÄ
Se oli puhdasta vihaa.
Julkinen kiusaaminen vietiin uudelle tasolle.
Ovea koputettiin.
Avasin oven, enkä uskonut silmiäni. Ulkona oli kolmisenkymmentä -
toimittajaa ja valokuvaajaa.
Sitten sain tietää, että tien päässä oli pakettiauto,
jossa oli valtava antenni, jolla he kuuntelivat puheluitamme.
David Beckhamin isä sanoo puhuvansa pojalle lähes päivittäin.
Hänen poikansa ei kuulemma ole oma itsensä.
Vartuimme yhdessä. Pelasin lapsena Manchester Unitedissa.
YSTÄVÄ JA LIIKEKUMPPANI
Liityin seuraan 10-vuotiaana.
Olin fiksu. Tajusin, etten olisi koskaan yhtä hyvä kuin hän,
joten aloin hänen kaverikseen.
Kun menimme ravintolaan maailmanmestaruuskisojen jälkeen,
kaikki olivat hiljaa. Ihmiset tuijottivat Davidia vihaisesti.
Koko huone katsoi meitä. Se oli vasta alkua. Tilanne vain paheni.
Kun David käveli kaduilla, ihmiset sylkivät hänen päälleen.
Ihmiset ryntäilivät häntä kohti, tönivät ja huutelivat. "Sinä helvetin..."
He haukkuivat häntä.
Saatoimme hänet vuorotellen vessaan. "Kuka vie Becksin vessaan?"
Häntä ei voinut jättää yksin.
Me käytännössä juoksimme baarien välillä, kun yritimme päästä paikkoihin.
Autolla liikkuessa on välillä pysähdyttävä liikennevaloihin. Se oli kamalinta.
Ihmiset avasivat ikkunat ja tulivat autoistansa -
hakkaamaan autoamme ja sen ikkunoita.
"Helvetti sinua!" Mutta se vain... Se oli hullua.
Sitä vain yrittää lymyillä autossa. David ei koskaan reagoinut, kertaakaan.
Miestä kuvaava nukke ripustettiin silmukasta pubin ulkopuolelle.
Poliisi määräsi sen poistettavaksi.
Nukke oli sinun, eikö? Voitko selittää...
Ei ollut. Lainasin sitä.
Poliisin mukaan nuken ripustaminen ulos voi yllyttää väkivaltaan.
Hölynpölyä, eikö vain? Täyttä hölynpölyä.
Naurettavaa.
Minua herjattiin kaikkialla joka ikinen päivä.
Kun kävelee kadulla ja huomaa,
että ihmiset katsovat tietyllä tavalla...
Sylkevät, herjaavat, uhkailevat -
ja sanovat kaikenlaista...
Se on vaikeaa.
KANSAINVÄLISET SAAPUVAT LENNOT
En syönyt enkä nukkunut. Olin pirstaleina.
Hän oli murtunut.
David oli aivan raunioina. Hän oli palasina.
En tiennyt, mitä tehdä.
Pidätkö laulustani?
Pomo soitti minulle.
"David, miten menee?"
Sanoin... Taisin olla aika tunteellinen silloin.
Hän kysyi: "Miten menee?"
"Ei kovin hyvin, pomo." Hän sanoi: "Selvä. Älä huoli liikoja."
MAN UTD:N MANAGERI 1986 - 2013
Käskin hänet lomalle. "Huolehdimme sitten sinusta."
"Älä lue lehtiä. Siinä ei ole järkeä. Voit vain jättää ne omaan arvoonsa."
Asun New Yorkissa. Lehdistömme on paha. Mutta Englannin lehdistö murjoo ihmisiä.
Meidät tuhotaan täysin.
Kuka tämä on?
Muistan, kun hän palasi harkkoihin.
Huomenta, Dave. Miten menee? - Kaikki hyvin?
David on aina tikissä. Nyt hän näytti surkealta.
Hänellä oli yleensä rusketus. David oli maidonvalkea.
Hänen silmänsä olivat väsyneet. David kärsi.
Anteeksi? Kyllä vain. Huomenta, David.
Oliko vaikeaa nähdä Englannin kääntyvän häntä vastaan?
En pitänyt siitä, mutten voi kommentoida asiaa.
MAN UTD:N VASTAANOTTOVIRKAILIJA 1968 - 2023
Haluaisin sanoa jotain, mutta en voi. Pitää vain olla suu supussa.
Kuten olen aina ollut.
Hän oli lyöty -
ja mustelmilla.
Sir Alex loi eräänlaisen saaren.
Saaren ympärille ei päästetty kuin ystäviä.
Me häädimme muut tiehensä.
Se oli kuin pyhäkkö.
Ei ikkunoita.
Huolehdimme toisistamme. Emme koskaan pettäneet toisiamme.
Omia ei jätetä yksin. Omia ei petetä.
Tästä pelistä pidän!
Emme jättäisi toisiamme vaikeuksiin. Emmekä jättäneet.
Koskaan.
Selvä. Minusta teidän on huolehdittava puolustustehtävistänne.
Sir Alex sai meidät ajattelemaan, että olemme yhdessä maailmaa vastaan.
Manchester United vastaan muut.
Heillä ei ole mitään mahdollisuutta meitä vastaan. Minkäänlaista.
"Voitamme tilanteesta huolimatta, emme sen takia."
Taisimme nauttia siitä, että kaikki vihasivat meitä.
Varmistakaa, että olette valmiita huomiseen. Onko selvä?
Mutta nauttikaa siitä. Onko kysyttävää?
Selvä. Mennään.
Niin Sir Alex toimi Davidin tilanteen kanssa. Me vastaan maailma.
"No niin. Pelaat huomenna, joten kerää itsesi ja hoida hommasi."
Se oli ainoa asia, joka oli hallinnassani.
Kun olin kentällä, tunsin oloni turvalliseksi.
Pelätään, että huligaaniryhmä, joka puukotti Arsenalin fanin vuonna 1992,
aikoo hyökätä Beckhamin kimppuun kentällä.
Silloin Kathy löysi luoteja kirjeistä.
Seuran piti ottaa poliisi mukaan kuvioihin -
uhkausten takia.
Saiko hän luodin postissa?
En puhuisi siitä, pahoitteluni. En puhu aiheesta.
Mitä odotat huomiselta ottelulta?
Hän on hermostunut. Kuten nuorelta pelaajalta saattaa odottaa.
Mutta hän saa paljon apua joukkuetovereiltaan.
Ja minulta.
Joten...
ENSIMMÄINEN VIERASOTTELU KAUDELLA 98/99
Odotatko isoja myyntejä t-paidoille?
En Beckhamin. Ei West Hamissa. Anteeksi.
BECKHAM POTKAISI MINUAKIN
Jos meillä olisi yhtäläinen pelaamisen lahja kuin hänellä,
pysyisimme kentällä 90 minuuttia.
West Ham voi olla paha.
Tuhannet odottivat kadulla häntä.
Beckham, senkin runkkari! Mulkku!
Helvetin runkkari!
Senkin kusipää!
Helvetin runkkari!
Saatanan mulkku! Runkkari!
Kaikki ihmettelivät.
"Onko tämä todellista? Kuin kyse olisi elämästä ja kuolemasta."
Ja fanit huutelivat hänelle tosissaan. He olivat...
Numero viisi, Ronny Johnsen. Numero seitsemän, David Beckham.
Beckhamille.
Se oli kamalaa. Eräs nainen piti kädessään sanomalehteä.
DAVIDIN ÄITI
Kuvassa oli David hirtettynä.
Unitedin kulmapotku. Beckham laukoo.
Beckham, senkin luuseri!
Aloin hermostua siihen, miten he huusivat hänelle.
Yksi tyyppi käski minut jopa ulos. "Tule. Selvitetään tämä ulkona."
Beckham, sinä runkkari!
Beckham, senkin kusipää!
Sitä ei ole mukavaa seurata vanhempana.
Se itkettää nytkin.
Tilanne herätti paljon huomiota, jota en olisi toivonut kenellekään,
varsinkaan vanhemmilleni.
Enkä voi antaa sitä itselleni anteeksi.
Se on vaikeinta niissä tapahtumissa.
Miten niin itsellesi? Et sinä...
Koska minä tein virheen.
Vasta nyt, kun olen 47-vuotias...
Nyt rankaisen itseäni siitä.
Yhä nytkinkö? - Kyllä.
Parasta kaveria parjattiin.
Enemmän kuin luulin. Tiesin, että sitä jatkuisi pari päivää.
Mutta loppua ei näkynyt. Sitä jatkui kuukausia.
David Beckham saa monien tavoin huomata,
että tuuli puhaltaa voimakkaimmin vuoren huipulla.
Siihen aikaan mielenterveydestä ei puhuttu.
Nykyään siitä huolehditaan heti. "Oletko puhunut kenellekään?"
David oli yksin.
Hän kävi ajeluilla. Eikä vain viittä minuuttia.
Reissut kestivät kolmekin tuntia. Hän vain ajeli ilman päämäärää.
Hän saapui tiettyyn paikkaan ja ajoi takaisin.
Huuto nousee pian huippuunsa.
David ei avautunut.
Hän piti kaiken sisällään. Työväenluokan, vanhan koulukunnan ajattelumallin mukaan.
Kääri hihat, selviät tästä.
Beckham.
Kun koen vaikeita hetkiä, pystyn eristämään ne mielestäni.
Mutta sisälläni... Se murskasi minut.
Nyt David Beckham.
Siinäpä melkoinen syöttö.
Hän oli todella masentunut.
Täysin, kliinisesti masentunut.
Se sattui kovasti sisimpääni.
Haluan yhä listiä ne tyypit.
David Beckhamia buuataan yhä kaikkialla.
Tämä jatkuva kostonhimo Beckhamia kohtaan -
on sangen naurettavaa.
Voi sentään.
Aina kun otin osumaa sillä kaudella, sitä juhlittiin kuin kahta maaliamme.
Beckham.
Becksin onneksi hänen joukkueensa pelaajat pystyivät vastaamaan hakkaamiseen.
Nyt on luvassa ongelmia!
Jos kiusaa häntä, kiusaa meitä kaikkia.
Se oli epäinhimillistä, mitä hän joutui kokemaan.
Se olisi murtanut kaikki. 99,9 % jalkapalloilijoista olisi murtunut.
Tämä etäisyys sopii Beckhamille.
Miten pysyin kasassa?
En tiedä. Totta puhuen... En todellakaan tiedä.
Idiootti!
Helvetin runkkari!
Olet pelkkää paskaa, senkin mulkku!
Seisoin usein täällä ja katselin Davidin pelaamista nuorena.
Tuntuu oudolta tulla tänne ja nähdä kaiken muuttuneen.
Luulen, että kestin fanien huutelun...
Kestin sen, koska olin tottunut isäni kohteluun.
Se on hassua.
Joten...
United oli pakkomielle isälleni.
Heillä ei ole kuvia ManU:sta. Minun on hankittava heille sellainen.
Se oli hänen unelmansa.
Näen paljon Arsenalin pelipaitoja. - Kenen?
Isän unelma oli, että hänen poikansa pelasi Manchester Unitedissa.
Ja sieltä tulee Charlton!
Mikä hieno maali!
Mikä joukkue. Tuossa on se mahtava mies.
Takaisin Charltonille. Nyt se voi tapahtua! Kyllä!
Tämä maali saattaa viedä Englannin finaaliin!
Bobby Charlton on sankarini.
Olen vaistomainen pelaaja. En ajattele liikoja.
Mikä on Davidin koko nimi?
David Robert Joseph.
"Robert" tulee Bobby Charltonista.
Mahtava laukaus!
Harjoittelitko sellaista laukomista? - Jatkuvasti.
Kuten kaikilla elämänaloilla, kaikki on kiinni harjoittelemisesta.
Olisi ollut kivaa olla jalkapalloilija. Mutta sain toiseksi parhaan asian.
Isä vei minut ulos useiksi tunneiksi.
Opetin häntä potkimaan palloa oikein. Vasen jalka, oikea jalka.
Aina vain uudelleen.
Kyse oli hallinnasta.
Kun olin seitsemän- tai kahdeksanvuotias, hän potkaisi pallon korkealle ilmaan -
ja käski hallita sitä. "Tuo ei riitä. Uudelleen. Tuo ei ollut tarpeeksi hyvä."
Aina vain uudelleen. - Kaunis pitkä potku.
David alkoi pelata Ridgeway Roversissa.
Hän oli loistava.
Siitä alkoi voittojen putki.
Hän ei ikinä hävinnyt. Se oli outoa.
Ihmiset sanoivat: "Kuka tuo poika on?"
Hän voitti 92 peliä ilman yhtäkään häviötä.
Maaliin on reilu 25 metriä.
Hän oli niin hyvä.
Paratkoon! Se on maalissa!
Sanoin hänelle: "Ymmärrätkö, miksi harjoittelimme?"
Helppo maali.
Olin huolissani hänen koostaan,
joten aloimme antaa hänelle Guinnessia ja raakaa kananmunaa.
On nostettava hattua. Poika veti niitä joka viikko.
Aina kun hän pelasi, soitin seuroille ja käskin lähettää videot minulle.
Minulla on niitä noin 1 300 - 1 400.
Peliäkö? Hetkinen. Sanoitko... 1 300 tai 1 400 peliäkö?
Kyllä. Videolla.
Jessus.
Huono tuuri. Anna mennä, Dave! Anna palaa!
Oli hauska katsoa hänen pelaamistaan. Ja David nautti siitä.
Minua pelotti, kun isä oli paikalla,
koska tiesin hänen huomauttavan jokaisesta virheestä.
Ja niin hän tekikin. Aina.
Mene! Dave! Anna mennä!
Olitko mielestäsi koskaan liian tiukka Davidille?
Minusta hän oli liian tiukka.
Sanoin, että David on lapsi. "Anna hänen olla onnellinen. "
En. Jos olisin kertonut, kuinka hyvä hän on,
hän ei olisi työskennellyt.
No niin! Lisätään painetta!
Anna mennä! Ylemmäs! Dave, mene ylös!
Kuulin, kun äiti meni isän luo sanomaan:
"Älä puhu hänelle noin. Älä huuda hänelle. Älä säti häntä. Hän pärjäsi tänään hyvin."
Isä sanoi aina, että pärjäsin hyväksyttävästi.
Dave, ylös! Liikettä! Anna mennä!
Sanoitko koskaan Tedille, ettei hänen pitäisi olla niin ankara?
Yritin, mutta hän ei kuunnellut.
Anna mennä, poika! No niin! Anna palaa, Dave!
Suutuin, kun Ted sai hänet itkemään.
Voinko kysyä jotain?
Oliko ikinä hetkiä, jolloin halusit vain motata häntä?
Ei. - Eikö koskaan?
Ei. Tiesin, että hän löisi takaisin.
Vie se!
Anna mennä!
Kyllä, olin ankara.
Mutta omasta mielestäni lopputulos puhuu puolestaan.
Robbie! Pelaa kunnolla! Auta häntä sitten!
Onko teille tehty ultraääniä?
Kyllä. - Selvä. Ja potkivatko ne?
Enemmän kuin aviomies vai vähemmän?
Suunnilleen saman verran.
Onkohan siellä tyttö vai poika? - En tiedä, kumpi se on.
Olin tosi raskaana. Olin väsynyt. Halusin vain synnyttää vauvan.
"Ottakaa vauva ulos. Riittää jo tämä raskaus."
Nyt jalkapalloa. Argentiinalainen Diego Simeone -
ja David Beckham tapaavat kasvotusten huomenna,
kun Manchester United kohtaa Inter Milanin -
Mestarien liigan puolivälierässä Old Traffordissa.
Pelaatko mielelläsi Beckhamia vastaan?
Kaikki kohisivat...
David!
...Beckhamin ja Simeonen kohtaamisesta.
Mutta minä vain mietin sitä, että olimme saamassa ensimmäisen vauvamme.
Tämä on päätapahtuma.
Tulkaa lähemmäksi televisiota seuraamaan Mestarien liigaa.
Laskettu aikani oli kaksi tai kolme viikkoa aiemmin.
Ajattelin, että voi taivas. "Ei ole totta. Mitä tämä nyt on?"
Joukkueelle on valtavia odotuksia. David Beckham on kentän nuorin pelaaja.
Hän on myös lahjakkain.
Viimeisen puolen vuoden aikana on varmasti ollut hetkiä,
joina hän on tuntenut Diego Simeonen tehneen hänen elämästään kurjaa.
Puhuitteko asiasta pukuhuoneessa? "Helvetti. Se mulkku on taas vastassa."
Puhuttiin siitä vähäsen.
"Katsotaan, miten pärjäät nyt. Katsotaan, miten reagoit."
Pian David Beckham ja Diego Simeone kättelevät.
Sen ei ole tultava sydämestä.
Hän ei ollut iloinen. Se on ymmärrettävää.
...voimme nyt unohtaa puolet aamun otsikoista ja alkaa pelaamaan.
Emme aikoneet tarkoituksella piestä häntä Davidin puolesta,
mutta meillä oli hiljainen sopimus. "Jos tulee mahdollisuus, teemme sen."
Cole menettää pallon Simeonelle.
Keanea ei rangaista. Beckham laukoo maalille.
Beckham saa mahdollisuuden maaliin.
Nyt Beckham.
Muistan, kun hän puhui puhelimessa Victorialle.
Beckhamin vapaapotku.
Hän ei pystynyt keskittymään. He riitelivät.
Victoria sanoi: "Jos et ole täällä synnytyksessä..."
Minä sanoin:
"Sammuta se saatanan puhelin. Muuten sekoat, ennen kuin peli alkaa."
Gary Neville.
David Beckham.
Sanoin Davidille, että hänen on keskityttävä.
"Tämä peli on liian tärkeä."
Nyt Simeone. Hän laukoo!
David ei pelannut lainkaan. Sitten yhtäkkiä...
Yksi David Beckham! On vain yksi David Beckham!
...yleisö alkoi huutaa hänen nimeään.
Yksi David Beckham! On vain yksi David Beckham!
Se oli käännekohta Davidille.
On vain yksi David Beckham!
Hän huomasi, että Manchesterin väki välitti hänestä.
Yksi David Beckham! On vain yksi David Beckham!
Niinhän perheet tekevät, vai mitä? Niin United teki.
Beckhamin ristisyöttö.
David Beckham.
Ristisyöttö kohti Colea!
Melu oli korviasärkevä.
Simeone.
Oliko Beckhamin riistossa hieman lisätulta?
Beckhamille.
Syöttö kohti Dwight Yorkea. 1 - 0!
Maali David Beckhamin syötöstä! Manchester United -
johtaa nyt tätä puolivälieräottelua!
Nevilleltä Beckhamille.
Syöttö kohti Yorkea. 2 - 0!
Baggion vapaapotku. Beckham pukkaa.
Kipinät pystyi lähes näkemään.
En usko, että vauvaa nimetään Diegoksi.
Manchester United kaksi, Inter Milan nolla.
Pelin lopussa -
hän oli järkevä ja vaihtoi paitoja kanssani.
Teitkö siitä tikkataulun tai jotain?
En. Kehystin sen.
PONNISTA POSH BECKS VICTORIAN LUONA SYNNYTYKSESSÄ
PORTLAND-SAIRAALA
Minulle kerrottiin, että pitäisi tehdä keisarileikkaus.
Muistan otsikot. "Liian hienostunut ponnistamaan."
Ei kyse ollut siitä.
Minulle kerrottiin, ettei synnytykseni olisi ollut turvallinen.
Se oli uskomattoman upeaa.
Ensimmäinen lapseni.
Joku tuli luoksemme ja sanoi:
"Mene ulos ilmoittamaan, että vauva on syntynyt.
Kerro nimi ja paino. Victoria pärjää kyllä."
Sain epiduraalipuudutuksen. Muistan, kun hän tuli viereeni,
kun makasin sairaalassa vyötäröstä alaspäin turtana.
Kysyin Victorialta, voisiko hän laittaa tukkani.
Hän tuskin oli siitä kovin mielissään.
David! Miten vauva voi?
Miten Victoria voi?
Hiusten on aina oltava kohdallaan.
Joka ikinen kerta.
Katso tänne! Kiitos!
Brooklyn. Poika.
Vilkuta, David!
David, mikä vauvan nimi on?
Brooklyn Joseph.
Brooklyn Joseph?
David, täällä!
Kun hän syntyi, mieleeni yhtäkkiä tuli,
miten suojelisin poikaani. "Mitä teen suojellakseni häntä?"
Sinä iltana Brooklyn nukkui Victorian vieressä.
Victoria käski ahtautua sänkyyn heidän kanssaan.
Sanoin, että se ei onnistu. "Nukun pää ovea vasten."
Hei, David!
Olin vainoharhainen, että joku veisi Brooklynin.
David, täällä!
David!
Sen pitäisi olla onnellinen hetki. Ja sitä se tietenkin olikin.
Mutta olin huolissani.
En halunnut Brooklynin saapuvan maailmaan aikana,
jolloin kävin kaikkea sitä läpi.
Auton ikkunat olivat tummennetut. Tällaista alkoi tapahtua.
Tässä on David. Brooklyn on käärittynä peittoon.
Tunsitteko syyllisyyttä siitä, että otitte heistä kuvia?
PAPARAZZEJA MANCHESTERISTA
No...
Emme tekisi sellaista nyt. Se vain...
Ajat ovat muuttuneet. Sellaista ei nyt tehdä.
Lapsemme kuvista maksettiin omaisuuksia.
Siksi he tekivät kaikkensa saadakseen kuvan.
Emme halua kuvia pojastamme, ennen kuin hän voi itse päättää siitä.
Hän on oma pikku vauvamme. Haluamme pitää asian sellaisena.
Tässä vauva näkyy.
Kun saimme kidnappausuhkauksia, tilanne muuttui pelottavaksi.
Meitä uhkailtiin kidnappauksella heti Brooklynin syntymisen jälkeen.
Sitä tunnetta ei voi selittää. Emme voineet piiloutua.
Tämä on Chesterin eläintarhasta.
Tämä on kai Wacky Warehousesta.
Kyllä. - Se on Wacky Warehousesta.
Saakeli. Seurasitte heitä kaikkialle. - Tiedän.
Nyt se kaikki palaa mieleeni.
Ymmärrän nyt, miksi nämä haastattelut kanssasi ovat stressanneet minua.
Suljin paljon siitä pois mielestäni. Luulen, että David teki samoin.
Nyt muistot palaavat mieleen.
Ajattele, kun on juuri synnyttänyt ja saa tappouhkauksia.
Davidin oli pelattava tietäen, että tämä kaikki oli meneillään.
Huono syöttö Beckhamilta. Ei lainkaan hänen tapaistaan.
Hän ei ole oma itsensä juuri nyt.
Ehkä vauva on valvottanut yöllä.
Olin yksin -
asunnossamme vauvan kanssa. Aloin käydä Brooklynin kanssa peleissä.
Ja tapa, jolle meille huudeltiin...
Sitä on vaikea selittää.
Sitten he alkoivat laulaa Victoriasta.
Hän nirhaa minut, jos laulan yhden niistä.
Jokainen jalkapallofani lauloi sitä laulua.
"Posh Spicea pannaan perseeseen."
Anteeksi epäsiveä kielenkäyttöni. 75 000 ihmistä lauloi tuota.
Se on nöyryyttävää ja loukkaavaa.
Vieressäni oleva nainen -
ei tiennyt mitä sanoisi. Hän tarjosi minttupastillia.
Mitä silloin sanotaan, kun istuu jonkun vieressä,
ja 75 000 ihmistä huutaa, että häntä pannaan perseeseen?
Emme tienneet, mitä tekisimme. Tunsimme hukkuvamme.
David osasi käsitellä kaiken häneen kohdistuvan vihan.
Mutta kun perhe, lapset ja vaimo vedetään mukaan, on tehtävä jotain.
Mitä teit?
Vaikka olikin kamalaa nähdä Victoria katsomossa,
se itse asiassa -
kannusti minua ahkeroimaan kentällä.
Beckham laukoo.
Se on sisällä! Nyt hän teki sen! Beckham päättää pitkän maalikuivuuden.
David Beckhamia buuataan yhä kaikkialla.
Kun fanit luulivat tuhoavansa minut laulamalla perheestäni,
teinkin maalin.
Ja noin! Beckham!
Hän vietti lähes viisi kuukautta ilman maaleja. Nyt hän teki niitä kaksi.
BECKHAM PELASTAA UNITEDIN BECKHAMIN MAAGINEN HETKI
Kertoisin teille täällä laulettuja lauluja,
mutta suurin osa on säädyttömiä.
Hänen saamansa kritiikki oli ajanhukkaa. Täyttä ajanhukkaa.
Beckham. Hienoa pelaamista.
Ristisyöttö. Vaarallinen veto!
Ja se on siellä!
Taas loistava syöttö Beckhamilta.
BRYLCREEM-POJU LOISTAA JÄLLEEN
ARSENAL 69 PISTETTÄ MAN UTD 68 PISTETTÄ
Mitä enemmän David sai huomiota, sitä paremmin hän pelasi.
Beckham.
Hän on sillä tuulella.
Beckham kieltäytyy luovuttamasta.
...Manchester Unitedille. Tässä on Beckham! Loistavaa!
Siihen Sir Alex valmisteli meidät.
Siinä on Sheringham.
Beckham! Mikä maali!
Kaivattiinkin jotain,
jotta Manchester United tekisi täällä läpimurron.
DAVID BECKHAMIN YLÖSNOUSEMUS
Hän teki virheen. Häntä kritisoitiin rankasti.
Mitä sitten tehdään? Voi joko hukkua tai pysyä pinnalla.
MESTARIEN LIIGAN SEMIFINAALI, HUHTIKUU 1999
Beckhamin kulmapotku.
Maalille kohti Keanea!
Manchester United on jälleen lähellä Mestarien liigan finaalia!
Lähdimme pelireissuun, ja meidät pantiin samaan hotelliin kuin lehdistö.
Yksi toimittaja oli The Sunista.
Söimme aterian viimeisenä iltana ja panimme sen hänen huoneensa laskuun.
Kosto.
Manchester United on urheilun herruuden partaalla.
Voitto tekisi Unitedista mestareita.
Hullu kausi. Vuoden alussa sitä aina lähtee voittamaan kaikki ottelut.
Toki. Mutta me vain voitimme kaiken. Sitten viimeinen viikko saapui.
Scholes.
Beckham.
Se on sisällä!
Manchester United on mestari!
Triplan ensimmäinen palanen on nyt heidän hallussaan.
1 VOITETTU 2 JÄLJELLÄ
Manchester Unitedin ja Newcastlen fanit virtaavat Wembleylle -
FA Cupin finaalia varten.
Unitedille se on seuraava askel kohti historiallista triplaa.
FA CUPIN FINAALI, TOUKOKUU 1999
Turnaus aloitettiin vuonna 1872, ja tämä on sen 118. finaali.
Siitä voi tulla yksi kaikkien aikojen merkittävimmistä.
Valioliigan voittaminen...
Onhan se hienoa. Mutta FA Cupin voittaminen?
Se on ihan eri asia.
Sheringham. Scholesille!
Manchester United voi merkitä itsensä historiankirjoihin.
He ovat jo voittaneet FA Cupin ja Valioliigan.
Voittamalla Mestarien liigan Barcelonassa he voivat saavuttaa triplan.
Tripla oli...
Sen piti olla mahdotonta. Miten yksikään joukkue pystyisi siihen?
Se oli epätodellista.
Näitä pukuja käytimme Mestarien liigan finaalissa.
MAN UTD:N HUOLTAJA 1996 - 2013
Tämä se oli. Siinä oli rintamerkki,
mutta otin sen pois, jotta voisin käyttää sitä myöhemmin.
Häissä sun muissa.
Tuskin edes mahdun tähän enää, koska olen lihonut pari kiloa sittemmin.
Manchester United valmistautuu lentämään Barcelonaan voittamaan Mestarien liigan.
Meillä oli hullu viikko. Valokuvat, vaatteet, tämä ja tuo.
Oli sinisiä ja harmaita pukuja. "Kokeile näitä housuja. Ja takkia. "
Onko Fergusonilla omansa?
Hän puhui minulle aamulla valkoisista sukista.
Takkeja ja housuja oli kaikkialla. Puvut tulivat korvista pihalle.
Tuollako? - Kyllä.
Manchesterin lentoasema oli punaista pullollaan,
kun Unitedin fanit lensivät Barcelonaan voittoa toivoen.
Kauden alussa Manchester Unitedin triplan vedonlyöntikerroin oli 80/1.
Tiimi matkusti tyylillä tietäen, että voitto panisi heidät ennätyskirjoihin.
Lensimme Barcelonaan Concordella.
Se oli kokemus.
Se oli kamalaa. Inhosin sitä. Minun piti mennä vessaan oksentamaan.
Juuri nyt matkustamme yli 1 600 kilometrin tuntinopeudella.
Miten lento meni? - Se oli fantastinen.
Tuhannet Manchester Unitedin fanit ovat vallanneet Barcelonan.
Sekä Manchester United että Bayern München jahtaavat historiallista triplaa.
Huomenillalla toinen niistä nimetään Euroopan parhaaksi joukkueeksi.
Mitäkö se merkitsisi minulle? Olisin maailman onnellisin mies.
Sitä varten olen ahkeroinut.
Tätä hetkeä Manchester on odottanut 31 vuotta.
Fanit ovat ehkä liian nuoria muistaakseen vuoden 1968.
Katsotko, David? - Kyllä.
Näetkö sen? - Kyllä.
Mestarien liigan finaali. - Portugalin puolustus ahkeroi.
MESTARIEN LIIGAN FINAALI, TOUKOKUU 1968
Se oli valtavan tärkeä päivä isälleni, joka katsoi joukkueensa peliä.
Tämä oli tärkeä ottelu sinulle, vai mitä? - Kyllä. Valtavan tärkeä.
Charlton hoitaa sen maaliin!
Bobbyn peli oli uskomatonta.
Se, miten hän liikkui pallon kanssa ja mihin hän pystyi.
Hän oli aivan uskomaton.
Benfican tuli oli lähes sammutettu.
Mutta oliko United valmis? Älkää kuvitelkokaan.
Bobby Charltonin maali, 4 - 1.
Manchester United teki sen selväksi.
He ovat jalkapallon mestareita Euroopassa. Viimein...
Mutta vuoden 1968 voitto oli kirottu.
Manchester United ei ollut voittanut Mestarien liigaa sen jälkeen.
Ajan mittaa tilanne vain paheni.
Menneisyyden saavuttamaton perintö oli hetki hetkeltä painavampi.
MESTARIEN LIIGAN FINAALI, TOUKOKUU 1999
Mikä ilta David Beckhamille. Tämän mahdollisuuden saa vain kerran.
Mahdollisuus triplaan, jota englantilainen joukkue ei ole ennen saavuttanut.
VALMENTAJA
Pelissä on paikka historiankirjoissa.
Sinä vuonna oli tapahtunut vaikka mitä.
Kun joukkueet olivat rivissä, etsin silmilläni Victoriaa, äitiä ja isää.
Vanhempamme olivat aina paikalla.
Muistan katsoneeni yleisöön. Stadion oli valtava.
Lähes 100 000 ihmistä on täällä Nou Campissa tänä iltana.
Jos en olisi nähnyt isääni, jotain olisi puuttunut.
Se hermostutti minua.
David ajatteli samoin äitinsä ja isänsä kanssa.
Se vaikuttaa naurettavalta 23-vuotiaalta pelaajalta,
mutta se oli eräänlainen turvariepu. "He ovat tuolla. He katsovat."
Heti kun näin heidät,
olin valmis.
Kuunnelkaa tätä tunnelmaa stadionin sisällä.
Joukkueet seisovat historian partaalla.
Ja siinä on Bobby Charlton, Euroopan Cupin voittaja.
Tällä kertaa Beckhamin vapaapotku ei tuota tulosta.
Olimme todella huonoja. Järkyttävän. Olimme surkeita.
Siinäpä melkoinen kömmähdys.
Ensimmäinen puolituntinen oli vaikea.
Olimme vaikeuksissa.
Kireä hetki.
Se on Basler. Hän ohjaa pallon sisään!
Ensimmäinen maali Bayern Münchenille!
Manchester United teki tästä itselleen vaikeaa.
Sitten David...
Jokin hänen sisällään sanoi sinä iltana: "En anna tämän tapahtua."
Beckham.
Se oli jotain henkilökohtaista hänen sisällään.
Syöttö Colelle. Hyvä haltuunotto.
Hänen itsepäisyytensä ja päättäväisyytensä.
David Beckham.
Punaisen kortin ja huutelun jälkeen...
Tässä hän tulee taas.
...ja sen täyden paskamyrskyn...
Hänen piti olla kansallinen häpeäpilkku.
Beckham tykittää pallon.
Kansa oli murjonut häntä.
Mutta hän selvisi siitä ja kasvoi ihmisenä.
Hän tosiaan yrittää pyörittää koko peliä, eikö?
Minun piti ennen lämmitellä häntä kentällä.
Puhuin hänelle aina. Enemmän omaksi edukseni.
Tuon pelin aikana hänestä tuli johtaja.
Tässä hän on taas.
Ajattelin: "Saakeli. Hän inspiroi minua."
Kausi saa dramaattisen päätöksen,
kun Manchester United jatkaa tasoituksen tavoittelua ajan huvetessa.
Onko paikalla punaista sankaria, joka odottaa paljastumistaan?
Ole Solskjaer korvaa Andy Colen viimeisiksi kymmeneksi minuutiksi.
Miltä tuntui, kun pääsit kentälle?
"Vihdoinkin! Oli jo aikakin."
PELAAJA ULOS
Onko hänellä maali hihassaan?
PELAAJA SISÄÄN
En muista siitä paljoa, mutta olen nähnyt, kun juoksin kentälle.
Kun juoksen siten, olen keskittynyt. "Tästä tulee huippua."
Beckhamin kulmapotku.
Kuffour pukkaa sen maalilta. Gary Neville on ensimmäisenä pallolla.
Teddy Sheringham, takaisin Nevillelle.
Solskjaer puskee! Hänen ensimmäinen kosketuksensa!
Mikä maali tuosta olisi tullutkaan.
Onko nyt sen aika?
Aika oli loppumassa.
Kolme lisäminuuttia.
Olin aivan poikki. Minulla ei ollut enää annettavaa.
Halusin kaatua lattialle ja nukkua, koska kausi oli ollut rankka.
Olin aivan palasina.
Sanoin edesmenneelle miehelleni:
"Voi sentään. Käyn keittämässä kupin kahvia."
Koskaan ei pidä luovuttaa. Niin sitä sanotaan.
Katsoin Manchester Unitedin faneja katsomossa.
Jos häviäisimme finaalin 0 - 1, he järkyttyisivät.
Mietin, millainen pettymys se olisikaan. Sitten tapahtui jotain järjetöntä.
David Beckham.
Nyt Gary Neville.
Syöttö torjutaan. Effenberg. Kulmapotku.
Tekeekö Manchester United maalin? He onnistuvat aina.
Saimme kulmapotkun.
Mitä ajattelit?
"Tee samoin kuin lapsena."
Kun isä laittoi minut potkaisemaan kulmapotkun toisensa jälkeen.
Oli osuttava täsmälleen hänen haluamaansa kohtaan.
Muuten sain satikutia. Hän sanoi minulle, että pelin lopussa tehtävät kulmapotkut -
voivat tehdä historiaa.
Onnistuvatko he?
Beckham.
Maalille kohti Schmeicheliä. Nyt Dwight Yorke.
Giggsillä on mahdollisuus! Sheringham!
Kun lisäaikaa on pelattu 30 sekuntia, Manchester United tasoittaa!
He voivat yhä voittaa mestaruuden!
He saivat maalin. Mieheni sanoi: "Pitää vielä pelata jatkoaika.
Menemme jatkoajalle."
Sanoin, että selvä. "Minä menen." Sitten lähdin taas huoneesta.
MAALI
Tässä tilanteessa menemme jatkoajalle,
ellei Ole Solskjaer loihdi toista maalia.
Beckhamin kulmapotku.
Beckham. Syöttö Sheringhamille.
Ja Solskjaer tekee sen!
Manchester United on päässyt luvattuun maahan!
Mitä tapahtui, kun olit tehnyt maalin?
Täysi kaaos oli valloillaan ja pelaajat -
kuristivat minua.
Kentällä tehdään historiaa. Manchester United on jälleen Euroopan mestari.
Eikä kukaan voi voittaa Mestarien liigan finaalia -
tätä dramaattisemmin.
Sinä vuonna poikani...
Silloin poikani kasvoi mieheksi.
Se oli mahtavin jalkapallo-ottelu, jossa olen ollut. Se oli upeaa.
Etkö siltikään ihastunut jalkapalloon?
En. Mutta rakastan Davidia, ja häntä on ihana katsella.
HEINÄKUU 1999 LUTTRELLSTOWNIN LINNA, IRLANTI
David!
Onko tuo hän? - Kyllä, ruutupaidassa.
Valkoinen hansikas.
Varokaa päitänne. Hän lyö pitkäksi.
Ottelua edeltävät hermot!
Katsokaa kuvaa The Mirrorin etusivulla.
Kaikki seuraavat Poshia ja Becksiä,
kun heidän satuhäänsä pidetään irlantilaisessa linnassa.
Niistä odotetaan vuoden kuuminta julkkisjuhlaa.
David Beckham ja Posh Spice pitivät kenties paikkaa romanttisena,
mutta tällä hetkellä alueella vallitsee festivaalitunnelma.
Mitä pidät David Beckhamista?
Hän on onnekas.
Puhutaan vähän häistä, koska...
Ne helvetin häät.
Gary laittoi hiuksensa.
Voi sentään.
- Oletko hermostunut?
Ei, en lainkaan.
Olen käynyt vessassa noin 50 kertaa.
Gary tässä hermoilee.
LUTTRELLSTOWNIN LINNA
Vain OK! -lehden kamerat sallitaan tapahtumaan.
Lehti maksoi miljoona puntaa tästä yksinoikeudesta.
Luinko oikein, että vieraat saavat pukea mitä vain, kunhan se on mustaa?
Mustavalkoista.
Siitähän tulee tylsää. - Kyllä. Näin on.
Häät -
olivat spektaakkeli.
Yritin muistella, missä vaiheessa päätin käyttää violettia pukua.
En tiedä, miten siinä kävi niin.
Luulen, että kuuntelin vain Victoriaa. Mitä oikein ajattelimme?
Se oli hauskaa. Emme huolehtineet muiden mielipiteistä.
Kuinka ihanaa se onkaan, kun voi vain olla välittämättä?
Sitä haluaa vain ilmaista itseään. Olimme sellaisia.
Ja valtaistuimet.
Kyllä. En tiedä, mistä ne tulivat.
Paikalla on kunnianarvoisia vieraita. Davidin mukaan Spice Girlsin tytöt -
halusivat Bayern Münchenin pojat tänne.
David oli hämmentynyt tästä pyynnöstä ja kysyi, miksi.
He kuulemma halusivat tavata miehiä,
jotka puskevat 90 minuuttia ja tulevat silti tokana.
Kausi oli ollut tunteellinen ja raskas.
En olisi selvinnyt siitä -
ilman Manchester Unitedin kaltaista seuraa.
Mutta Victoria oli suurin syy siihen, että selvisin.
Olin naimisissa Posh Spicen kanssa. Elämäni oli muuttunut täysin.
Davidin ja Victorian ympärillä kävi kova kohina.
Sir Alex ei koskaan pitänyt siitä.
Hän ajatteli, että olen häiriötekijä ja vaarannan Davidin uran.
Rouva Beckhamin ilmeinen käskyvalta on ehkä vaikea asia Fergusonille,
joka on hallinnut pelaajansa elämää jo pitkään.
Tekstitys: Vesa Puosi